
for fuglefoder 


Det verdenskendte hollandske 
fuglefoder i topklassen. 

P. Sluis' fiskefoder til alle slags 
fisk. 

Enoforhandling (or Danmark 

HOLGER MATTHIESSEN 

Ovtrgadin oven Vendet 44 . tetønliivn K 

OBS. Fuglefrø 1 prima kvaliteter til 
billigste priser. Egen import fra oprin¬ 
delseslandene. 



BEDSTE 

Dobbelt renset 
for ukrudtslrø 

★ 

Sendes overalt 
Provinsen efterkrav 

★ 

Alt 1 rekvisitter 

* 

Kun detail 


FALCKS 


FUGLEFRØ værnedamsv.5 


FUGLEFRØ 


En klog fugleven 
køber sit frø, 
hvor kvalitet 
og pris er rigtige. 


Sendes over hele landet, ved 



produkter forhandles. 


OLUF LENTZ’ 
EFTF. 

Nørr'ebrogade 61, København N 
Tlf. C. 7201 

af mindst 10 kg gratis porto 


køb 



,FUCLEHU$ET' 

NEDERGADE 6 
ODENSE, Telefon 111605 

Fyens førende udvalg i 
FUGLE - BURE - REKVISITTER 














som den erfarne fugleholder køher 


HYKRO 

Per-e-fect — kraftfoder til Undulater 

HYKRO 

Delicate — kraftfoder til Canarier 
og finker 

HYKRO 

Vit-egg — opmadningsfoder til alle 
frøædende fugle 

HYKRO 

strandskaller med trækul — dækker 
fuglenes kalkbehov 

HYKRO 

frøklokke — er tilsat vitamin- 


og mineralstoffer 

HYKRO universalfoder — til alle insektædende 
fugle 

HYKRO sandpapir i 4 størrelser, lige til at lægge 
i bunden af fugleburet 

Apropos fuglebur: Skal De købe nyt bur, spørg da 
efter et EXOTIC fuglebur hos Deres fuglehandler 

Fa. HØYRUP JESSEN Fa. EXOTICTRADE 

Esbjerg STRØM & LARSEN 

Holger Dansltesvej 32 — 34 
Kobenhavn F. 



MEDLEMMERS KØB 
SALG OG BYTTE 


Annoncer må skriftligt, senest den 15. i 
måneden være redaktionen i hænde, Chri¬ 
sten Koids allé 1. Annoncerne er gratis, 
men kun for medlemmer, antal af dyr må 
altid anføres af erhvervsmæssige grunde 


Sælges: 

1,0 håndtam, talende alexanderparakit, ca. 4 år, med nyt bur, 
pris kr. 200,-. 

Karl-Anker Nielsen , Voldbjergvej 7, Risskov, Jylland 
Købes: 

Tilbud på klerkefinker ønskes. Pris, art og par. 

H. Jacobsen , Ndr. Strandvej 88, Risskov. 

Sælges: 

I, 1 pennant-parakitter og 1,1 stanley-parakitter eller byttes 
med andre australske parakitter. 

Sv. E. Jørgensen , Gartnervænget 17, Maribo, tlf. 477. 

Sælges: 

7,7 bourksparakitfer fra 1964, i bytte kan tages rødhovedet pa- 
pegøjeamadiner, gouldsamadiner, diamantfinker, eventuelt an¬ 
dre fugle. 

Lauritz Petersen , Konsul Jensensgade 9, Horsens. 

Købes: 

1,1 eller 0,1 ringastrilder. 

Kai Ottesen , Ulkær 15, 2. th., Valby, tlf. 75 54 24. 

Sælges: 

0,1 sangparakit 1964 eller byttes med 0,1 bourksparakit. 

S. Thomsen , Carsten Hauchsvej 10, Esbjerg. 

Sælges: 

1,1 blå-gul ara, ynglepar, 1,1 blå-gul ara, tillagt her (alder 5 
år), 1,1 stor hvid gultoppet kakadu, 1 stk. rød ara, talende, 9 
stk. fine kobbergimpler kr. 90,-, 1,1 friserede duer kr. 25,-, 6 
stk. gulbåndede brevduer kr. 50,-, 1,1 ægypt. mæfikker kr. 25,- 
Anker Larsen , Zoo, Ebeltoft, tlf. efter 1. november 0 63 4 13 82 

Sælges: 

0,3 Agapornis taranta, unger fra i år, eller byttes med kortha¬ 
lede bæltefinker. 

Poul Madsen, Labæk 30 B, Holbæk. 


STUEFUGLENE 

40. ÅRGANG NOVEMBER 1964 NR. 2 


Opdræt af indigofinke 

Disse linier skrives for at delagtiggøre andre fuglevenner i de 
erfaringer og den glæde, som min største oplevelse som fugle¬ 
mand hidtil har givet mig. 

En vinterdag var jeg hos en fugleven, som grundet på plads¬ 
mangel ville sælge et par indigofinker. Jeg syntes, at det var et 
par flotte fugle, så jeg fik dem med hjem. 

Hannen: Stærkt blå med sortbrune vinger og hale, hvis fjer 
har blålige rande, næb og ben sortbrune. 

Hunnen: Gråbrun med lysere bug, størrelse ca. 12-13 cm. 

De blev sat sammen med andre småfugle, de var tilsyneladende 
fredelige og jeg syntes stadig, at det var et par smukke fugle, 
men der sad en lille »brod« i mig, for opdræt , det var nok umu¬ 
ligt, tænkte jeg, men det er jo deri, at sporten ligger. 

Sidst i maj satte jeg mine fugle i voliere og det gik mig som 
så mange andre, der var for lidt voliere eller for mange fugle, 
så der kunne ikke blive en voliere til hvert par, sådan som jeg 
helst ville have-det. Fremfor at sælge satte jeg fuglene sammen 
i en voliere på 115 x 185 x 335 cm, med fast bagvæg og halvtag. 
Indigofinkerne blev sat sammen med 1,1 diamantdue, 1,1 kine¬ 
sisk tigerfinke, 1,1 almindelig tigerfinke og 1,1 kanarie. Sam¬ 
mensætningen viste sig senere ikke at være rigtig, men det gik 
godt og jeg blev meget overrasket en dag, da jeg gik ind i vo¬ 
lieren for at se, om der var noget i rederne. De almindelige ti¬ 
gerfinker havde 5 æg, men jeg opdagede også, at der var bygget 
i en kanarierede med græsstrå. Der var bygget meget groft, men 
reden var foret med kokos. Det var indigofinkens rede, men der 
var ikke æg i den den dag. Jeg begyndte naturligvis at interessere 
mig mere for den og på bagvæggen i volieren er der en sprække, 
hvorigennem jeg kunne holde øje med reden. Til min store over¬ 
raskelse så jeg en dag, at hunnen var på reden — mon der skulle 
være æg? 

Senere, en dag, da hunnen ikke var på reden, dristede jeg mig til 
at gå ind i volieren ved siden af, og — der var 3 æg. De var 
meget lyst blålige med enkelte små pletter. 

Efter den dag gik jeg meget stille med dørene og ca. 12-14 
dage efter, var der 3 dejlige unger, og glad blev jeg. 

Nu fik jeg travlt, for nu skulle der mange flere myreæg til 
og sprækken på bagvæggen blev brugt flittigt. Hunnen madede 
ungerne fint, men hannen interesserede sig ikke for sine unger. 

Men en dag var glæden forbi, for jeg fandt de tre unger dode 
på jorden, ca. 6 dage gamle. Årsagen kunne jeg ikke finde ud af, 
for der var mange muligheder. Det kunne være, at hannen havde 
smidt dem ud for at drive hunnen påny; det kunne også være 
diamantduerne, de kan jo undertiden være hårde, og det kunne 
også være mangel på den rigtige føde. 

Men det viste sig, at jeg havde et »sympatipar«, så allerede 
ca. 8 dage senere var der bygget mere i reden og der kom 2 æg. 

Jeg fik nu mange gode råd fra nær og fjern og erfaringerne 
fra sidst havde jeg jo også, men det bedste råd fik jeg fra Aage 
V. Nielsen, Vanløse, der sagde bananfluer, insekter, melorme og 
frø. Myrer med vinger viste sig at være det vigtigste foder til 
fuglene og der skulle mange til. En spand myreæg om dagen og 
masser af bananfluer. Mit værste problem var at få fuglene fod¬ 
ret midt på dagen, for morgen og aften var foi lidt, men da min 
nabo hørte om mit første mislykkede opdræt og at der var unger 
igen, tilbød han at gå ind og give myreæg midt på dagen. 

Der kom to unger og denne gang så det ud til at skulle lykkes. 
Under daglig opsigt gik det rask fremad med ungerne og jeg var 
meget spændt på 6. dagen. 

Fuglene opførte sig nu meget mærkeligt, hvis man kom dem 
for nær, gik de til angreb og de andre fugle skulle ikke prøve at 
komme i nærheden af reden. Tigerfinkerne fik dog også 4 unger 
i samme voliere. Masser af insekter, var der blevet sagt og det 
passede. Om aftenen var jeg ude med nettet og fangede insekter 
i vejgrøften, det var fuglene også glade for og alt besværet blev 
belønnet. 

Ungerne kom på pinden 12-13 dage gamle. Først så jeg en unge 
på pinden og jeg kunne næsten ikke gå på arbejde den dag, men 
om aftenen var også den anden unge på pinden. 

Det var kun hunnen, der madede ungerne, hannen viste ingen 
interesse, men 3 dage senere begyndte han at være med og nu 
var det begge fuglene, der fik travlt. Ustandseligt fløj de op og 
ned for at made og da ungerne var ca. 3 uger gamle, begyndte de 
at æde selv og den gamle hun lavede rede påny. Hun lagde 3 æg 
og rugede lige så fint, som de første to gange. Der kom 2 unger, 
men det var blevet så sent på året, at det kneb med at skaffe 
myreæg og insekter, så 6 dage gamle blev ungerne smidt ud af 
reden ligesom de første. 

Men der kom altså 2 unger på pinden og det blev til et lokalt 
første opdræt i Holbæk og omegns Fugleforening, så det var 
med stolthed og glæde, jeg viste dem* frem til kontrol. 

Leif Sørensen . 

Beskedent omtales dette opdræt som et lokalt første-opdræt i 
Holbæk, det er tillige et dansk første-opdræt og indstilles herved 
til F. F. F.s 1.-opdræts præmiering. Red . 

Opdræt af napoleonsvæver 

Volieren er 3 1 /2 x 5 m med en lille dam på 1 x IV 2 m og in- 
dendørsrum på 2 x 2 V 2 m. Beplantningen består af hængepil, 
naver, birk, caprifolie samt blomster fra skovbunden. 

I volieren går mange forskellige fugle, som ellers enes godt, 
men siden Napoleonsvæverhunnen begyndte at ruge, dominerer 
hannen fuldstændig ca. en trediedel af volieren. 

Reden er anbragt i en høj skovplante ved navn hjortetrøst, ca. 
1 m over jorden, V 2 m fra nettet ind til en nabovoliere. 

Reden er en hængerede udelukkende vævet af cocostrævler. 
Den har hul i siden, en meget lille rede, indeholdende 3 æg i grå- 
grøn farve. 

Hannen havde først begyndt at bygge på egen hånd, men 
først da hunnen kom til, blev der gang i foretagendet. Der blev 
lagt lidt foer i her og der, og det ordnede hunnen. Snart kom der 
æg, og rugetiden er 12 dage, så ungerne var der den 20. august 
1964. 

Hunnen madede flittigt. Opmadningsfoderet var de forskellige 
slags frø samt melorme og myreæg, men det, der gik mest af, 
var kogt kartoffel. Hannen derimod tænkte kun på at holde alle 
andre væk fra området. 

I ca. 2 meters omkreds tålte den ingen af volierens øvrige 
beboere, kun et par diamantduer og et par grønrygget astrild 
måtte være hvor de ville, dog ikke over redens højde. Ja, selv de 
solfugle, der går i nabovolieren, måtte ikke sidde på nettet ind 
mod reden. 

Ungerne bliver i reden ca. 12 dage, og så snart de er fløjet af, 
kommer de ikke i reden mere, men bliver fortsat madet af hun¬ 
nen. De har nu været udfløjet i 4 dage. Hannen har nu flået 
reden i stykker og er nu begyndt at jage hunnen. 

Ungerne, 2 i antal, ligner moderen meget, er blot lidt lysere, og 
er nu, kun 16 dage gamle, næsten i fuld størrelse. 

Nu er jeg spændt på at høre, om andre fugleholdere har haft 
yngel af Napoleonsvæveren. 

Vesterborg , den 6. september 1964. 

Helge Christiansen. 

Opdræt af aymaraparakit 

I efteråret 1961 købte jeg hos Poul Madsen i Glostrup et par 
Aymaraparakitter, i begyndelsen var de meget sky, ved bare en 
lille smule uro for de skræmte omkring. I februar flyttede jeg fra 
Glostrup til Sydsjælland, og Aymaraerne måtte nøjes med små 
forhold til at begynde med. Først i efteråret 63 fik jeg lavet gode 

forhold til dem i en indendørsvoliere på 200 cm lang, 100 cm 
bred og 235 cm høj og en udendørs på 235 cm lang, 200 cm bred 
og 200 cm høj, så nu så jeg med spænding på, om det skulle 
lykkes mig at få unger af dem. 

Tidlig forår så jeg dem parre, og som tiden gik, blev parringen 
hyppigere, og da vi nåede ind i maj måned var jeg klar over, 
at tiden snart var inde til, at der ville ske noget. 



tpSIl 

SSj 



IH 


Men så en morgen jeg kom for at fodre, mødte der mig et 
trist syn, hannen sad med lukkede øjne og hængende vinger og 
jeg kunne gå lige hen til den og tage den. Jeg så i ånden mit 
ventede opdræt ryge i vasken, men gode råd var dyre, jeg var 
klar over, at dersom aymarafatter skulle reddes, skulle der hand¬ 
les hurtigt, så jeg fik rigget et varmebur til i en fart. Og så rin¬ 
gede jeg vor dyrlæge op og forklarede ham, hvorledes landet lå, 
og resultatet blev, at jeg fik »Morris«en startet i en fart og kom 
af sted efter medicin (opiumsdråber), som min kone og jeg ved 
fælles hjælp fik hældt lidt af i aymarafatter, og dette gentog sig 
et par gange. 2 dage efter var fyren frisk igen og parrede nu 
som aldrig før. 

Den 25. maj oprandt den længe ventede dag, der lå et æg i 
kassen, som er en stor undulatkasse med bundflade på 18 x 18 
cm og 25 cm høj, hul 6 cm. Den hænger i friluftsvolieren, som 
i den ene trediedel er overdækket. 

Den 29. maj var der 3 æg, men så så jeg ikke hunnen ude mere, 
og da vi nåede den 6. juni, ville jeg forvisse mig om der stadig 
var liv i hende, så jeg fik løftet låget af kassen og hunnen trak 
sig lidt til side, men forblev i kassen, der var nu 6 æg, og der 
blev nu ruget fast, til tider af begge to. 

Den 26. juni var der to unger udruget, og den 2. juli var der 
ialt 5 unger, det sidste æg var ubefrugtet. 

Den første uges tid var hunnen i kassen hos ungerne medens 
fatter sørgede for maden, men siden fodrede de begge flittigt. 

Som opmadningsfoder blev der brugt småkærnet solsikkefrø, 
både tørt og spiret, en del hampefrø og så en masse græsfrø af 
forskellig slags. 

Den 6. juni kom den første unge ud af kassen fuldt udfarvet, 
d. 7. kom nr. 2 og 3, d. 9. nr. 4 og d. 10. nr. 5. Det var et herligt 
i syn at se dem alle 7 på stribe. 

Nu er det begyndt at blive lidt småt med græsfrø, men jeg 
har en masse rødkløver i frø, det er jeg begyndt at give dem, og 
dette er de glade for og æder et stort bundt om dagen. 

Både unger og de gamle sover stadigvæk i kassen om natten, 
selv om det nu er ca. 2 måneder siden ungerne kom på pind. 

Peter Schunck , »Højbo«, Neble pr. Lundby. 

Kanarier VII 

I sidste nummer af »Stuefuglene« blev omtalt bedømmelsen af 
de forskellige farver. Denne gang skal omtales under hvilke 
betingelser selve fuglen bedømmes på D.K.K.s Kåringsskuer. Den 
kanarie, der arbejdes med her i landet, tilhører ikke nogen be¬ 
stemt race. Det er vel også årsagen til, at der ikke er udarbejdet 
en standard, selv om det har været forsøgt. 

I førende lande, f. eks. Tyskland, Holland og Belgien, bedøm¬ 
mes farvekanarier ligesom herhjemme, uden nogen standard. 

Vor kanarie stammer antagelig fra den tyske harzer kanarie, 
som, hvis der ses bort fra sangen, ikke kan siges at være nogen 
race. 

Når det ikke har været mulig at skabe nogen dansk race, er 
det måske fordi man møder den vanskelighed, at den let kommer 
til at kollidere med andre kendte racer. Det der forlanges af den 
• »danske« kanarie, er blot ganske kort sagt, at det skal være en 

smuk harmonisk bygget fugl med så god en farve som mulig. 

For nærmere at redegøre for, hvad der forstås ved en har¬ 
monisk bygget fugl, dømmes der efter en pointskala, der omfatter 
9 dicipliner, som tilsammen i tal udtrykker, hvor højt fuglen ran- 
geter. 

Det er selvfølgelig også mulig at bedømme fuglen på anden 
måde f. eks. kommenterende eller udvalgsbedømmelse, imidler¬ 
tid mener man pointbedømmelsen er den fordelagtigste at benytte 
på D.K.K.s Kåringsskuer. 

Pointskalaen omfatter følgende 9 dicipliner: 

Hoved . Der forlanges et velformet rundt hoved med et glans¬ 
fyldt øje, lille kort næb. Groft næb og spidst næb »stillidsnæb« 


giver et uskønt udseende. Fladt eller kantet hoved er ligeledes 
fejl. Et hoved der mangler kinder, vil få et spidst udseende. 



1. Fladt hoved 2. Øjenbryn. 3. Mangler kinder. 

4. Kantet hoved. 5. Langt hoved. 6. Spidst hoved. 

7. Spidst hoved og øjenbryn. 8. Groft næb. 9. Ideelt hoved. 

Krop . En lang tynd fugl er ikke ønskelig. Brystet må ikke være 
for fremtrædende og skal aftage mod bugen. Stærkt fremtræ¬ 
dende bryst »gåsebryst« er ofte forårsaget af fedme. Blæser man 
fuglen op ses et gulligt fedtlag. Ryggen skal gå i lige linie fra 
skulder til halens spids. Hul ryg er en grov fejl. Nogen helt nøj- 
agtig størrelse kræves ikke, men en størrelse som f. eks. lizard 
kanarien 13-14 cm vil være passende. 

Fuglen må ikke bære præg at indkrydsning med andre racer. 

Vinger. Dårlig vingestilling, der fremkommer ved: Krydsede 
vinger, hængende vinger, for korte vinger, der ikke slutter helt 
til kroppen er fejl. Kun vinger, der selvsagt har alle fjer uslidte 
og slutter tæt i spidsen helt nede ved overgumpen, giver de høje 
point. 

Ben. Må ikke være for grove, men fint bygget uden grove 
skæl. For korte eller lange ben kan være årsag til dårlig holdning. 

Som nævnt i en tidligere artikel er kødfarvede ben et tegn på 
fuglens sundhed. 

Halen. Må indeholde alle 12 styrefjer, være tætsluttet, ikke 
pjusket og bæres i en strakt linie fra ryggen. Kløften skarpt af¬ 
grænset. Skæv,opadvendt og hængende hale erfejl. Halens længde 
skal være i proportion til selve fuglen. 



Tv. svejet ryg. Øverst hængende hale. Th. opadvendt hale. 

Fjerkvalitet og kondition. Fjerkvaliteten er forskellig hos de 
forskellige farver (omtalt i Kanarier VI). Hvad angår kondition, 
forlanges at fuglen skal være uden sygelige tegn, samt velsoig¬ 
neret, slidte vinge- og knækkede halefjer pjusket fjerdragt reg¬ 
nes for dårlig kondition. 

Defekte fugle er ikke udstillingsdyr. 

Farven er den vigtigste diciplin og er omtalt i Kanarier VI, 
sidste nr. af »Stuefuglene«. En ren og klar farve er gældende 
for alle farver. 

Holdningen er ikke så oprejst som f. eks. hos border-kanarier. 
En holdning på omkring 45 gr. vil være passende. Husk, at den 
rette holdning kun kan bedømmes retfærdig hos en veltrænet fugl. 

Helhedsindtryk. Vor pointskala har flere gange været optaget 
til revision, men hver gang er man blevet stående ved den oprin¬ 
delige skala. Der har været ønsker fremme om at stryge helheds¬ 
indtryk som diciplin. Der er imidlertid ingen tvivl om, at der 
kan forekomme tilfælde hvor dette punkt kan gøres fyldest. 

Forekommer der en meget utrænet fugl, vil en dommer ikke 
have nogen anden mulighed for at straffe den end under dette 
punkt. 

En veltrænet fugl vil altid gøre et langt bedre helhedsindtryk 
end en utrænet, og udstillerens arbejde med træning af sin fugl, 
bør selvfølgelig belønnes. 

Endelig må der huskes på, at selv om fuglen er bedømt i for¬ 
skellige dicipliner, danner disse alligevel tilsammen et helheds¬ 
indtryk. 

William H'olm. 


Efterlysning! 

Der findes en lille interessant mejseart, som hedder Pung¬ 
mejsen (Remiz pendulinus), den lever i Sydøst-Europa og Lille¬ 
asien, samt i Italien og det sydlige Spanien. På engelsk hedder 
den: Penduline Tit Tysk: Beutelmeise. Fransk: Rémiz penduline. 

Hannen er nærmest perlegrå på overhovedet, rødbrun på ryg¬ 
gen, mørkebrun til sort på vingerne, der dog er kantet med brunt, 
enkelte af håndsvingfjerene med hvidlig basis. Bryst rosa, bug 
og underhaledækljer samt underryg lys rødbrun-isabel. Vinge- 
dækfjer nøddebi une. Halefjerene mat sortbrune med hvidgrå 
kanter, undersiden isabelfarvet. I øjenhøjde fra en smal pande¬ 
strimmel går et sort område som en maske tilbage over øreom¬ 
rådet, hvor det udvider sig, og derfra i højde med mundvigen til¬ 
bage til næbbet, dette omrade er helt rundt afgrænset med en 
smal, hvid bræmme, der udvides på struben som en hvid hage¬ 
smæk. Næb meget spidst kegleformet horngråt. Ben mørke. Iris 
mørkebrun. 

Vingen måler 55-58 mm, hale 48-52, næb 9,5-12, løb lb-l(i,5 
mm. Hele fuglens længde er ca. 120 mm, den vejer 9-11 gram. 

Hunnen lysere og svagere farvet, mere utydeligt tegnet, og de 
sorte områder i hovedet er undertiden kun svagere mørkt antydet. 

Ungerne er mørkere, mere brune, baghovedet gråt. Underside 
gulliggrå. Strube hvidgrå. Næb gulligt kødfarvet med gråsort 
spids. Øjne lysebrun, løb grå. 

Fuglene opholder sig i krat og tæt bevoksning, f. eks. i rør¬ 
skove, selv om dette ikke er almindeligt. Fuglen er trækfugl i 
Sydtyskland, hvor den undertiden forekommer i marts til dens 
rugeplads og forsvinder igen sydpå til september. I slutningen 
af august strejfer de omkring for at samle sig i mindre flokke 
inden afrejsen. 

Reden , der bygges i krat eller mellem rørstængler, er et helt 
kunstværk, 15-20 cm høj, 10-12 cm bred og med sidevendt ind¬ 
gangshul med et 2,5-3 cm langt indgangsrør, og det ejendomme¬ 
lige ved denne store rede, der udelukkende bygges af hannen. 

er, at den lukkes helt, når fuglen er i den eller forlader den. 
Den bygges som regel fra 3-5 meter over jorden af plantedele 
og hår eller uld. 

Den lægger 5-7 æg (størrelse 10 x 16 mm) og ruger 12 dage. 
Efter udflyvningen mades ungerne ret længe af deres forældre 
(opholdet i reden efter klækningen er ca. 3 uger). 

Som burfugl er den, som alle mejsearter, uegnet, hvorimod den 
tidligere forekom i volierer i Tyskland, og 1908 lykkedes opdræt, 
senere 1909. 

Som foder anvendtes ret meget animalsk og levende foder, 
myreæg eller -pupper, melorme, edderkopper og bladlus er vel¬ 
egnet, råt kød, flæsk samt noget olieholdigt frø, nøddekærner og 
knust hamp, dertil æggefoder. 

Fuglene er morsomme, de løber op og ned af de lodrette pinde, 
hænger med bugen opad under reden — og er meget vitale og 
morsomme. 

Jeg ved ikke af nogen import af denne fugleart her til landet 
de senere år — men den kan jo måske være importeret privat.. 

Hvis nogen læser af dette blad selv har eller har haft denne 
fugleart, bedes De venligst omgående meddele os det — eller hvis 
De har kendskab til, at den hos et ikke medlem har været i fan¬ 
genskab, så send os en meddelelse derom. 

Sagen er nemlig den, at fuglen i år har ynglet her i landet, 
og ornitologerne vil meget gerne vide, om det er en trækfugl, 
som selv har valgt Danmark som yngleområde og selv er trukket 
herop, eller om det muligvis skulle være et par, som er undveget 
fra en voliere i sommerens løb. 

Vi har i vores hobby fået så mange værdifulde oplysninger 
fra ornitologerne, og har mødt så megen forståelse og hjælp¬ 
somhed hos de fugleinteresserede videnskabsmænd, at det ville 
være rart at række netop dem en hjælpende hånd, hvis vi kan, 
således at det problem om det er en strejfer, en indført og und¬ 
veget fugl eller fuglens adfærdsmønster med en nordligere yngle¬ 
plads end tidligere, på betryggende vis kan blive belyst. 

Enhver oplysning har interesse — og efterlyses — men altså 
omgående — tak! A.~M. 

Forsøgene med kanariefarver. 

Jeg er bebrejdet mit skarpe indlæg om dette emne i sidste nr. 
af »Stuefuglene« og har også på »Dansk Kanarieopdrætterklub«s 
månedsmøde deltaget i den der afviklede diskussion. 

Man har, efter artiklens fremkomst, klart oplyst, at forsøgene 
kun havde det formål, at vise hvorledes »stoffet« kunne virke, 
samt forsøge med sikkerhed at kunne påvise når den ulovlige 
farvefodring havde fundet sted. 

Ingen af disse mål var angivet i artiklen, end ikke antydet, 
havde dette været tilfældet, var alt i orden — og lænkehunden 
havde nok mere logret med halen end vist tænder og gøet op, så¬ 
ledes som opgaven er for en vagthund, før noget galt er ved at 
ske. 

Albrecht-Møller. 


UDSTILLINGER EFTERÅRET 1964 

Der vil følge kort oversigt over disse udstillinger, ikke noget 
egentligt referat og ikke nogen udtømmende beretning. En udstil¬ 
ling skal man jo se, det er netop derfor bestyrelsens medlemmer 
ofrer mange dage og flere nætter — og udstillerne afser deres 
kære fugle under udstillingen for at berede andre synsindtryk 
og glæde. Man er velkommen til at skrive et kort indlæg om ud¬ 
stillinger, der bør nævnes, idet man ikke må forvente referater 
fra mig udover de udstillinger, hvor jeg har virket som dommer 
eller er særlig indbudt, sådanne indsendte referater må dog højest 
være på 100 ord 


NYKØBING F. 

Som sædvanlig god plads til publikum, pompøst arrangement 
på scenen, stor flot tombola med fine blomster og planter — et 
par gode stands. Jævnt gode kanarier imellem, undulaterne stadig 
på retur, ekstrafine opdræt af tropefugle, bl. a. napoleonsvæver 
1 unge, hvidstrubet klerkefinke 3 og et nummer med 1 unge, 
grønrygget astrild med 6 unger, rød dråbeastrild 2 unger, grå 
kardinal 3 unger, aurora med 4 unger og wieners med 5. 

Et par fine bladfugle, den sjældne hvidkindede bulbul, ørken¬ 
væveren, sumpastrilden og en fin gultoppet kakadue og endelig 
et par flagermuspapegøjer, der voldte dommerne noget besvær, 
opdræt af aymara 6 unger og Lessons spurvepapegøje for at 
nævne et udsnit. 

Katalogets trykning er efterhånden et problem, da det som re¬ 
gel ikke kan trykkes for det beløb, det sælges for, for at gøre det 
billigt og mindre, havde man anvendt henvisningstal til de ialt 
33 udstillere — men derved skabt et problem for publikum. 

A.-M. 


HELSINGØR 


Forud for udstillingen var den røde avis uddelt til samtlige 
husstande i byen ved privat og frivillig assistance, ingen behøvede 
således at være uvidende om, at der var »fugle i Strien« — og 
det var der. 

Der var flere gode, endda særdeles gode kanarier, medens 
undulaterne svigtede totalt. Også her forekom mange fine op¬ 
dræt, gulgumpet girlitz, tigerfinker, der var helt uden lyde, oli- 

vengrøn astrild, ædelsangere, sølvnæb, bæltefinker og et mor¬ 
somt opdræt af bastarder. Et fint bur, rigtig monteret med ud¬ 
søgte sammensatte australske pragtfinker, var en pryd for udstil¬ 
lingen. 2 numre sodbrunhovedet dværgpapegøjer viste hvorledes 
de skulle se ud og ikke se ud, det samme viste fischers, et par 
fine sangparakitunger, opdræt af cana, flere hold vagtler, dia¬ 
mantduer (med diamanter) samt orangeøjet skældue. En talende 
beo trak folk til tombola med fine blomster og mælkebaren. 

Men det glædelige ved denne udstilling var de 6 mågefinker 
og 27 par zebrafinker, mon andre af årets udstillinger kan slå 
den rekord — altså talmæssigt? 

A.-M. 


NÆSTVED 

I flere år så næstvedborgerne ingen udstilling i deres by — og 
så i år med kun 8 dages mellemrum hele to — det måtte dog 
kunne lade sig gøre at finde hinanden til et fællesskue. 

»Næstved Fuglevenner«’s udstilling 16.-18. oktober var et fint 
og seværdigt arrangement, velforberedt og fint gennemført. De 
smukke, lette volierer, der erstattede de ellers flere steder noget 
massive materialer, gav hele skuet et fint præg, en god plakat, fin 
presse og et stort verdenskort mødte den indtrædende, der senere 
ved gennemgangen måtte standse ved opdræt af olivengrøn a- 
strild, 10 unger af ædelsangere, sommerfuglefinker, zebra- og 
mågefinker af jævnt god kvalitet, der var i denne klasse mødt 15 
numre — det begynder atter at lysne for disse gennem flere år 
forsømte arter. 

Opdræt af nymfe-parakitter, flere hold vagtler, en smuk rød- 
nakket lori, et par gode solfugle og en nydelig amazone. 

Undulaterne var svage, den bedste undulat var ikke i kondition 

— og af kanarier nåede kun en enkelt i 1. kl. Der blev uddelt 18 
pæne præmier til de bedste af 97 numre, som det flot udstyrede 
katalog oplyste — dette katalog + 2 tillæg indeholdt foderplaner 
og gode råd samt oplysninger af stor værdi. Man kan kun beundre 
O. Rasmussen for hans energi og udholdenhed, når det gælder 
fuglenes sag, derfor glæder det også, at han har fået en stor suc¬ 
ces og et velfortjent overskud på udstillingen, han fortjener det 

— og har sikkert brug for det i sit utrættelige arbejde fremover. 

Albrecht-Møller. 


Vi beklager ikke at kunne bringe egentlige præmielister, det 
vil beslaglægge for megen plads, vil man vide, hvem der fik præ¬ 
mierne, så bør man besøge udstillingerne, det er både interessant 
og udbytterigt, så forskellige de er, det er bestemt ikke kedeligt. 

A.-M. 


32 


VAR DE INTERESSERET I VOLIERER? 

På grund af misforståelse er der desværre indløbet nogle fejl 
i vor meddelelse om volierer, som sælges efter F.F.F.s udstilling 
»Papegøjer i Haven« den 6.-8. november. 

Vi vil derfor gerne gøre opmærksom på følgende: 
Voliererammerne er ikke fremstillet af net med a A tomme ma¬ 
sker, men af punktsvejset minknet med Vs x 1 tomme masker 
og er altså finketætte. 

Rammernes nøjagtige udvendige mål er ikke 1 x 2 meter, men: 
siderammerne er 180 x 97V2cm, 
enderammerne er 180 x 87V2cm, 
lågerammerne er 180 x 87V2 cm og 
tagrammerne er 195 x 87V2cm, 
så voliererne bliver ikke 2 m høje, men 1,80 m. 

Til de fuglevenner, som allerede har bestilt volierer, må vi 
endvidere meddele, at lågerammerne bliver lidt dyrere end de 
øvrige rammer. Det drejer sig dog kun om så lidt, at en såkaldt 
1 x 2 m voliere ialt kun bliver 5 kroner dyrere end det beløb, De 
formentlig allerede har fået opgivet. — Undskyld! 

NB: For god ordens skyld oplyses, at siderammerne er bereg¬ 
net til at stå på højkant, og at de i den smalle ende, der skal 
vende nedad, er forsynet med påsvejsede lasker, som gør det let 
at skrue dem fast i en sokkel. Aage V. Nielsen. 

UDSTILLINGEN »PAPEGØJER I HAVEN« 
Forsættelse af præmieliste: 

36 »Stuekulturs Fuglevenners« 1. præmie. 

37 »Stuekulturs Fuglevenners« 1. præmie. 

38 »Stuekulturs Fuglevenners« 1. præmie. 

39 Rannjes og Strates vandrepokal for vagtler. 

40 H. Strates præmie. 

41 H. Strates ærespræmie. 

42 Helge Christensens ærespræmie. 

43 Umberto Nilsson junr. »Vitakrafts« ærespræmie. 

44 Umberto Nilsson’s ærespræmie. 

45 D.U.K.s ærespræmie. 

46 W. L.s præmie. 

47 Stuekulturforeningen af 1960, Frederikssund, ærespræmie. 
Til tombolaen har vi desuden modtaget: 

Petersen, gave kr. 100,- 

Fru Overgaard, en broderet dug. 

H. Nerving, 12 flasker vin. 

Fru Gudmar Jensen, 15 glas marmelade. 

For alle gaver bringer vi herved vores tak på foreningens vegne 
til fordel for vor fælles hobby gennem en vellykket udstilling. 

Bestyrelsen. 

FORENINGEN FOR FUGLEVENNER 

»LANDSFORENINGEN« 

Formand: Albrecht-Møller, Christen Koids allé 1. 
Kastrup, tlf. 500378. 

Næstformand: Ove J. Mikkelstrup, Ærtemarken 63, Sø 
tlf. SØ 8862. 

Kasserer: Helge Christensen, Dalgårdsparken 12, Lynge 
tlf. Lynge 371 

Sekretær: Aage V. Nielsen, Thorupgårdsallé 32, Vanløse 
tlf. 716140. 

Forretningsfører: H. Strate, Hessensgade 57, 2., 
tlf. SU 6963y 
Postgiro 1385 


onsdag den IS. november 1964 kl 20 i Set. Andreasordenens 
selskabslokaler ,Frederiksberg allé 11 

NB: Bemærk venligst den ændrede ugedag og dato. 

EMNE: Generalforsamling og andespil. 

SIDSTE MØDE tirsdag den 13. oktober 1964 i ovennævnte 
mødelokaler åbnedes af formanden, der bod den talrigt frem 
mødte forsamling velkommen og oplyste, at bestyrelsens tid i den 
forløbne måned havde været fuldt optaget af arbejdet med ud¬ 
stillingen Hertil havde vi bl. a. på tilskyndelse af vor pressese 
kretær bevilget et beløb til stilepræmier, saledes at forstå at nogle 
skoleelever, under ledsagelse af deres lærer, besøger udstillingen, 
hvorpå eleverne skriver en stil, der gennemgas af læreren, som 
udvælger de 2-3 bedste fra hver klasse. Derefter tilstilles disse 
udtagne stile udstillingskomiteen, der så udvælger de 3 bedste til 
præmiering og eventuel offentliggørelse. 

Formanden takkede for den tilsagte assistance på udstillingen, 
og var glad for enhver hjælp, idet udstillingsområdet bliver me¬ 
get stort m. fugle forskellige steder i haven. Anmeldelsesblanket¬ 
ter og udstillingsbetingelser kan i aften fås ved henvendelse til 
sekretæren, men henstillede til medlemmerne ikke at erholde 
flere blanketter end de mener at få brug for, idet tryksager — 
som man før i tiden ikke regnede for nogen særlig udgift — nu er 
oppe i tårnhøje priser. 

Endelig oplyste formanden, at vi i år har udsendt vor opkræv¬ 
ning på medlemskontingent temmelig tidligt. Vi har gjort, hvad 
vi kunne for at holde kontingentet så langt nede som muligt, men 
når De nu ser regnskabet, vil De se, at hele kontingentet går til 
udsendelse af »Stuefuglene«, derlor den tidlige udsendelse af op¬ 
krævning, for derved at undgå at udsende blade til abonnenter, 
som ikke ønsker at forny medlemsskabet. Men det var forøvrigt 
formanden en glæde at kunne meddele, at medlemsantallet stadig 
stiger, således at vi har set os nødsaget til at bestille 100 eksem¬ 
plarer mere. 

Næste møde bliver generalforsamling iflg. lovene og det tradi¬ 
tionelle andespil. 

Derpå præsenterede formanden Søren Cosmus, Køge, der havde 
givet tilsagn om at ville vise medlemmerne nogle af ham selv 
optagne billeder af Danmarks fauna. 

Søren Cosmus præsenterede først nogle optagelser fra Fær¬ 
øerne, dels af den storslåede natur, dels vandfald, dels fugle og 
berettede om deres redebygning og opførsel, ligsom vi blev præ¬ 
senteret for hvalflænsning. Derefter gik S. C. over til at vise 
nogle fantastisk gode optagelser herhjemme fra af grågås, knop¬ 
svane, præstekrave, vandstær, vibe, fasan, sangdrossel, gærde¬ 
sanger, jernspurv, grønirisk, kvækerfinke, blåmejse, spætmejse, 
sumpmejse, skovspurv, fluesnapper, broget fluesnapper, rørsan¬ 
ger, storken og mange flere og knyttede til hvert enkelt billede 
oplysninger om redebygning og adfærdsmønster og berettede om, 
hvorledes man i sin egen have kan have glæde af at studere de 
vilde fugle ved at anbringe dertil egnede redekasser; selv ugler 
kan man holde. På forespørgsel oplyste S. C., at optagelser af 
fugle i naturen kræver tålmodighed og atter tålmodighed. 

Efter S. C/s foredrag fortalte dels formanden dels næstforman¬ 
den interessante oplevelser og noget om, hvorledes man kunne 
gøre både andre dyr og fugle fortrolige. 

Aftenen sluttede med det sædvanlige bancospil, samt et ekstra 
spil om et par flaskekurve venligst skænket foreningen til fordel 
for den tilstundende udstillings præmiefond, og vi takker såvel 
giveren som medlemmerne for deres bidrag hertil. 

gavn. 


GENERALFORSAMLING 

afholdes onsdag d. 18. november kl. 20 (ikke som tidligere advi¬ 
seret den 10. november, af hensyn til udstillingen —) Set. Andreas 
Ordenens selskabslokaler, Frederiksberg allé 11. 

Dagsorden: 

§ 1. Valg af dirigent. 

§ 2. Årsberetning. 

§ 3. Kassereren aflægger regnskab til vedtagelse (aftrykt 
her i bladet) 

§ 4. Forslag fra bestyrelsen. 

§ 5. Forslag fra medlemmerne. 

§ 6. a Valg af bestyrelse. 

Afgår: Albrecht-Møller, Hf. Strate. 
b Valg af bestyrelsessuppleanter 

Afgår: Erik Bagge, Willy Hansen, Børge Nielsen. 

c Valg af revisor. 

Afgår N. A. Krone, 
d Valg af revisorsuppleanter. 

Afgår Lorentzen, 

§ 7. Eventuelt. 

Stemmeberettiget er enhver, som har været medlem af forenin¬ 
gen i mindst 3 måneder og som har betalt kontingent for 1964-65. 
Efter generalforsamlingen »Andespil« 

Bestyrelsen. 

D.K.K. 

Formd. E. Pedersen , Molbechsvej 16, Va. 4318. 

Kass. E. Nielsen , Hyrdevangen 28, Be. 6214 v. 

Sekr. H. P. Schlaikier , Falkoneralle 31, Go 1916 v. 

Bestmdl. B. Nielsen , Hyrdevangen 28, Be. 6214 v. 

Bestmdl. J. Edwardsen , Dybbølsgade 53, Ev. 7017. 

ORDINÆR GENERALFORSAMLING 
afholdes mandag den 2. november kl. 20 pr. i sprogklubbens lo¬ 
kaler , Romersgade 23 st. Dagsorden i følge lovene. 

Punkt 1. Valg af dirigent. 

Punkt 2. Protokol og beretning. 

Punkt 3. Regnskab. 

Punkt 4. Indkomne forslag. 

Punkt 5. Valg af bestyrelse. 

Punkt 6. Eventuelt. 

Bestyrelsen. 

Medlemsmøde afholdt d. 5.-10. 1964. 

Dette møde var tilrettelagt som spørgetime, og artiklerne 
»Skyldes fuglenes tab af farve carotinmangel?« og »Skal doping 
af kanarier være tilladt?« diskuteredes, aftenen afsluttedes med 
kaffebord og bancospil. Mandag d. 2. Jiovember , afholdes ordinær 
generalforsamling i følge lovene, i Taxas sproglokaler, Rømers- 
gade 23 st. tv., Kbh. K. 

H. P. S. 


ODENSE FUGLEFORENING 

Onsdag d. 16.-9. havde vi her i Odense den fornøjelse at byde 
hr. Albrecht-Møller, København, velkommen. Foredragsholderen 
fortalte levende om sit lange liv blandt fugle og indledte med at 
berette om sin første fugl, en anskudt måge, der efter at være 
blevet rask, trofast fulgte ham overalt. De næste fugle, hr. A.-M. 

havde i sin varetægt, var et par helenafasaner, og således gik 
det slag i slag indtil i dag, hvor hr. A.-M. har 2-300 fugle i sin 
samling. Sidste nyerhvervelse er en ca. 1 m stor papegøje, en så¬ 
kaldt ara, hyacintara, meget flot. Foredragsholderen fortalte om 
den skade forskellige medicinske præparater, man gav fugle på 
lange rejser hertil, kunne forvolde. Hr A.-M. sagde endvidere, 
at det var morsomt at sende fugle på udstilling, men mindre sjovt 
at skulle indfange dem med net og handske. Fugle, der igennem 
årene var blevet fortrolig med sin herre, blev nu bange, og den 
angst var længe om igen at fortage sig. Endvidere blev der vist 
lysbilleder af både levende og udstoppede fugle. Blot synes un¬ 
dertegnede, at det er lidt kedeligt med udstoppede fugle på farve¬ 
billeder, når der i København og andre steder i landet findes store 
samlinger levende fugle, der kunne fotograferes Foredragshol¬ 
deren spurgte dernæst tilhørerne om hvor mange kuld, der nor¬ 
malt tages af de forskellige fugle på Fyn. Hr. A.-M. sluttede med 
at give en del gode råd om frøblandinger til forskellige fugle. 
Efter foredraget var der kaffebord med diskussion og de frem¬ 
mødte medlemmer var meget begejstrede for den erfarne fugle¬ 
entusiasts beretninger og meninger. 

Ebbe Christiansen , Sekretær. 

SAMARBEJDET 

MELLEM DANSKE FUGLEVENNER 


MØDELISTEN for november 1964 . 

Dato , by , forening , arrangement , adresse , ugedag , klokkeslet: 


2. København 

4. Roskilde 

6.-8. København 

9. Glostrup 

13. -15. Fr.sund 

14. -15. Herning 


D.K.K. (Kanarieklubben), ordinær general¬ 
forsamling, Sprogforeningen, Rømersgade 
23, st. K. mandag kl. 20. 

ROSKILDE & OMEGNS FUGLEFORE¬ 
NING møde i Palæ-Cafeen, onsdag kl. 
19,30 »Stort andespil«. 

FORENINGEN FOR FUGLEVENNER, 
udstilling, »Papegøjer i Haven«, Havesel¬ 
skabets Have, Frederiksberg Runddel 1, F. 

FUGLEVENNEN GLOSTRUP, møde, K. 
F.U.K.ogM., Stationsvej 14, mandag kl. 20. 

STUEKULTURFORENINGEN AF 1960, 
udstilling, Hotel »Isefjord«, Frederikssund. 

FORENINGEN FOR STUEKULTUR, ud¬ 
stilling, »Højskolehjemmet« i Herning. 

18 København FORENINGEN FOR FUGLEVENNER, 
ordinær generalforsamling, Set. Andreas 
Ordenens selskabslokaler, Frederiksberg al¬ 
lé 11, F. Onsdag kl. 20 NB: Bemærk ven¬ 
ligst den ændrede ugedag og dato . 

18 Odense ODENSE FUGLEFORENING, møde, 

K.F.U.M., Klosterbakken, Odense, onsdag 
kl. 20. 

19. København D.U.K. (Undulatklubben) møde hos Egon 
Mortensen , Jernbanestien 2 2 , F. torsd. kl. 20 

19. Nykøbing F FUGLEVENNEN FOR NYKØBING F. 

OG OMEGN, medlemsmøde, Logen, Sdr. 
Boulevard 8, Nykøbing F., torsdag kl. 19.30. 

20. -22 Køge STUEKULTUR KØGE, udstilling. Teater¬ 

bygningen, Bag Haverne, Køge. 

20.-22 Roskilde ROSKILDE OG OMEGNS FUGLEFOR¬ 
ENING, udstilling, F.D.F.-Huset, Køgevej, 
Roskilde. 


21.-22 Glostrup 
21. Hjørring 


22. København 

23. Ringsted 


27.-29. København 


FUGLEVENNEN GLOSTRUP, udstilling, 
K F U.M. og K., Stationsvej 14, Glostrup. 

FUGLEFORENINGEN FOR HJØRRING 
OG OMEGN, møde, Ungdomshjemmet, 
Korsgade, Hjørring, lørdag kl. 20. Taler: 
Erik Christensen, Aarhus, foredrag med 
lysbilleder. 

DANSK RACEKANARIE KLUB, udstil¬ 
ling, Thomas P. Hej les ungdomshus. Nørre¬ 
voldgade 23, K. 

STUEKULTUR FOR RINGSTED & OM¬ 
EGN, medlemsmøde og præmieuddeling 
på Hotel »Postgården« kl. 19,30. 

SPECIALKLUBBERNES LANDSKÅ¬ 
RINGSSKUE (D.K.K., D.U.K. og D.Z.K.), 
K.F.U.M., GI. Jernbanevej 25, Valby. 


Foreningen Middelfart Stuekultur holder udstilling 6.-7.-8. no¬ 
vember. 

SELSKABET FOR STUEKULTUR i Aalborg holdt ordinær ge¬ 
neralforsamling på konditori »Kristine« den 13. oktober. Besty¬ 
relsen består af formand: Kaj Clemmensen , Forbindelsesvej 137, 
pr. Nørre-Sundby, næstformand: John F. Olsen , Nygaardsvej 4, 
Gug, kasserer: Svend Elstrup , Bellisvej 6, pr. Nørre-Sundby, se- 

kretær: Svend Nielsen , Golfparken 157, Aalborg og bestyrelses¬ 
medlem: Erik Jacobsen , Gartneriet »Søndervang« pr. Gug. 

For fuglefolk er der altid noget at lære på udstillinger, vi kan 
kun anbefale medlemmerne i de samarbejdende foreninger at 
besøge så mange, som de kan overkomme. Det styrker sammen¬ 
holdet indenfor vor hobby og bidrager til foreningslivets frem¬ 
gang. 

Flere fuglevenner er meget interesserede i kataloger fra alle 
udstillinger. Vi vil derfor i Arbejdsudvalget være meget tak¬ 
nemmelige for at få overladt 3-5 stk. (og gerne flere) af eventuelt 
tiloversblevne udstillingskataloger, hvis arrangørerne vil have 
ulejligheden med at sende os dem .På forhånd mange tak! 

A rbejdsndvalget. 


MEDLEMMERS KØB, SALG, BYTTE: 

Sælges: 

1,1 blåhovedet sommerfuglefinke, 1,1 aurora-astrild, 1,1 pave¬ 
finke, 1,1 Agapornis taranta, 1,1 jacarinifinke, 1,T perlehalset 
amadine, 1,1 grønrygget astrild, 1,1 olivengrøn astrild, 0,1 rød¬ 
øret bulbul, 0,1 rød kardinal, 1,1 gulpandet bladfugl, 1,1 sol¬ 
fugl, 1 stk. dværgrikse. 

7om Hansen , Havnegade 83, Nakskov. 

Sælges: 

6,0 rødorange kanarier, 6,0 rosa kanarier, 8,0 orange grøn, 4,0 
deliite orange grøn, samt enkelte hunner i samme farver. 4 stk. 
kassebure egnet for kanarieopdræt. 

E. A. Johnsen , Sønderbakken 5, Gentofte, tlf. Gentofte 6056. 
Købes: 

Kanarier, 1. kl. sangere, tilbud ønskes. 

E. Hougaard Nielsen , Posthustorvet, Skive, tlf. Skive 2163. 

Sælges: 

Grundet pladsmangel: 4,4 Agapornis personata a kr. 80,- pr. 
par, alle fra 1964, 2,2 Agapornis fischeri a kr. 70,- pr. par, 2,2 
Agapornis nigrigenys a kr. 80,- pr. par, 1,1 bourksparakitter, 
2-årige, kr. 250,-. 

F. LUobeser, Boldesager skole, Esbjerg, tlf. 051 2 81 76. 
Sælges: 

1,1 rødhovedet dværgpapegøje 1964, pris kr. 65,-, 1,1 rosenho¬ 
vedet dværgpapegøje 1964", pris kr. 55,-, 0,1 sangparakit, pris 
kr. 100,-, fra 1964. Træffes ikke lørdage. 

Aksel Pjengaard, Fjordglimtvej 6, Horsens. 

Sælges: 

2.2 gambelTs topvagtler. 

Købes: 

0,2 rengrønne eller grønagat kanarier (ikke orangegrønne og 
ingen lyse fjer), 0,2 blå eller blåagat, kun D.K.K.-ringede fugle 
fra 1904 har interesse, gerne bytte, eventuelt sælges 1,1 dia¬ 
mantduer, henholdsvis fra 1963 og 1964. 1,0 shamadrossel øn¬ 
skes, alder bedes opgivet. 

Helge Rasmussen , Viborgvej 11, Holstebro. 

Sælges: 

Undulater efter importerede forældre, velegnede til blodforny¬ 
else, kan evt. byttes med 1,1 nymfeparakitter. 

Bent Aage Jensen , Askehave, Vejby. 

Byttes: 

2.1 2-årige kinesiske dværgvagtler og 1,1 grå risfugle med røde 
kanarier. 

A. Tagesen , 0. Parkvej 16, Vojens. 

Købes: 

0,1 mohrenkopf, kun garanteret hun har interesse, alder og pris 
til 

Marius Olsson , Nedergade 11, Nykøbing F. 

Sælges: 

1.3 rødhovedet gouldsamadiner, 2,0 korthalede bæltefinker, 
fuldt udfarvede. 

O. Houmøller-Jenscji , Bakkevej, Dommerby, Højslev st., 
tlf. Højslev 212. 

Sælges: 

2.2 turkis-parakitter 1964, 2,1 Stanley, 1,0 rødvinget parakit 
(udfarvet australsk), 1,1 mangefarvet parakit. 

P. Evald , Strandvej 17, Sønderborg. 

Købes: 

»Stuefuglene« årgang 33. 

Leif Ørndorf , hotel »Phønix«, Nykøbing Sj. 

Sælges: 

5,5 kinesiske dværgvagtler (ubeslægtede) kr. 35,- pr. par, 2 par 
grønne kardinaler, pris samlet kr. 175,-, evt. byttes med bourks- 
parakit-han. 

David Jensen , Lilleskovvej 34, Tommerup, Fyn. 


40 


Driftsregnskab for »Foreningen for Fuglevenner« 

1. oktober 1963—30. september 1964 

Indtægt 

Kontingenter 1963/64 . 14127,51 


Renter af giro og bank. 
Medlemsmøder... 

Indkomst. 

Lokaleleje. 

Annoncer. 

Foredragsholdere. 


82,47 


Bladet »Stuefuglene«: 


Telefon og porto.. . 
Redaktionshonorar . 


GI. årgange. 

Porto. 

Tryksager og telefon.. 

Bestyrelsesmøder. 

Overskud fra andespil 

Salg af emblemer. 

Forsikring 


710,14 

133,95 

871,25 

1337,65 

1379,00 

3052,99 

. 11132,05 


2005,99 


481,54 


550,00 

14169,58 

3130,00 


18,00 

3148,00 


99,00 

30,00 


Leje for opbevaring af udstillingsmateriale 

Præmier, medaljer m. v. 

Kontingent »C.O.M.«. 

Kontingent »Samarbejdet«. 

Delegeretmøde i Århus, V 2 rejseudgifter... 

Studiekreds. 

Blomster og kranse. 

Gaver til præmiefonden. 

Driftsunderskud. 


Kapital-konto 

Beholdning pr. 1. oktober 1963 . 

Driftsunderskud. 

Kontingenter vedrørende 1964/65 . 

Beholdning pr. 1. oktober 1964, bankbog. 

Postgiro. 

Kontant. 


Aktiver in natura 


Udstillingsinventar . 

Pokaler. 

2 skrivemaskiner... 

Bibliotek. 

Emblemer, 25 stk. .. 
Solgt 15 stk. 


50,00 

30,00 


1150,00 

1000,00 

580,00 

225,00 

20,00 2975,00 


Udgift 


1673,99 


11021,58 

612,57 

535,85 

80,00 


102.50 
200,00 
624,35 

69,66 

132.50 
75,00 

120,00 

94,00 


. 812,02 

Kr. 

15392,00 

15392,00 

3745,32 

812,02 

2933,30 

9342,00 

12275,30 

2542,56 

8859,25 

873,49 

12275,30 


Kr. 

12275,30 

12275,30 


Kr. 2975,00 


Lynge , den 15. oktober 1964. Helge Christensen, kasserer . 

Revideret den 15. oktober 1964. 

N. A . Krone William Holm 






















































E. BOKLUND 

IMPORT - EKSPORT 

FUGLE 

DYR 

CHRISTEN KOLDS ALLE 3 

- KASTRUP - TELF. 5004 33 


BROHOLMS DYREHANDEL 

Saltværksvej 142 - Kastrup - Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Køb, salg, bytte. Korn i de rigtige blandingsforhold til de laveste 
priser. Kan betales med dyr eller fugle. 

Vi har altid mere end 100 arter fisk. 

Venlig hilsen 

BROHOLM 


„STUEFUGLENE" er et godt oplysende blad 

for fuglevenner, derfor bør De bevare Deres blade godt. 

Vi tilbyder at indbinde „STUEFUGLENE" 

i et førsteklasses skindbind med 2 årgange i hvert bind til 

kr. 25,00 

LINDYS BOGBINDERI, Frydsvej 21, Kolding, Uf; (055) 27120 













Cceg markø til os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOWITZVEJ 74 - FASAN 7622 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 40339 
Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 


Parkfugle 

Forskellige traner, prydgæs og 
prydænder 

rede flamingo, sorte svaner m. m. 


Prisliste sendes kun til dyrehandlere der har butik og borgerskab. 
Købes: Undulater, kanariefugle, zebra- og mågefinker. 


BRDR. LUTZHØFT’s EFTF. — Ringstedgade 6-8 - Roskilde 

7 elf. 350061 og 353207 . Postgiro 42444 . Grundlagt 1869 IMPORT AF FUGLEFRØ 


Harzerblanding. 

. pr. kg. 

1,70 

Tropeblanding. 


1,60 

Undulatblanding. 


1,50 

Papegøjeblanding .. .. 


3,00 

Parakitblanding. 


2,60 

Tyrteldueblanding . . .. 


1,40 

Vagtelblanding. 


2,00 

Vildfugleblanding .. .. 


1,20 

Canariefrø. 

. . - 

1,90 

Hampefrø. 

. . - 

5,00 

Solsikke, stribet. 

. . - 

2,10 

Solsikke, små. 

— 

2,10 

Solsikke, mixed. 

. . - 

2.10 

Solsikke, hvid. 

. . - 

2,60 

Valmuefrø, blåt. 


4,00 

Ordrer på 25 kr. franko 

+ efterkrav. 


Hirse, gul.pr. kg. 0,90 

Hirse, hvid. — 1,35 

Hirse, rød. — 1.60 

Hirse, senegal. — 1,50 

Hirse, mohar. — 1,50 

Hirse, rød algier. — 1,85 

Hirse, japan. — 1,50 

Hirse, niger. — 2,00 

Kolbehirse. — 4,50 

Fuglerypfc nr. 1. — 1,85 

Raps, sort. — 1,80 

Uafskallet ris. — 2,00 

Hvidgranfrø. — 6,85 

Tidselfrø. — 6,85 

Afskallet fodergraes...... — 3,00 

Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 
































Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Telf. Amager 182 
» Central 10.182 

Forlang 

vare- og prisliste tilsendt 

Forsendes overalt i landet. 

Ved samlet køb for mindst 25 kr. 
franco levering + efterkrav 
Kvantumsrabat 


-- 

Prøv at se 
1 de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

_ J 


J. H. SCHARFFE’S EFTF. i/s 

Finketæt net for selvbyggere . Fremstilles efter mål 

Fabrik: Sønderlundsvej 181, Herlev. Telefon 94 17 18 
Salgsafdeling: Vimmelskaftet 41, København K. Telefon Byen 1713-1718 


é 

Altid 

MELORME 

P. Hansen 

HJERTINGEVEJ 25 - VANLØSE - TLF. 71 2940 

NtT Pi* \ 
VVxschfv^ 


Endelig det rigtige t 

Det mest købte i Europa 
VITAWIL fiskefoder 


Bedre end levende foder 
Simpelthen ideelt 


Fas 

overalt 


Tysklands mest 
købte 

FUGLEFODER 


fås nu også overalt 1 Danmark. Rent 
naturfoder med æggeblomme, bihon¬ 
ning, levertran, Insekter, æggebrød 
o. s.v. Lige så godt som naturfoder. 


GENERALREPRÆSENTANT FOR DANMARK 


UNICUM - UMBERTO NILSSON JUN. 

H. V. Nyholmsvej 13—15, København F., Tlf. GOthåb 7444 


FUGLEBURE 

10% RABAT 

Mod forevisning af medlemskort fra >F.f.F.< 


Flvvebure 

4 

Ynglebure * 

oif Rekvisitter 

Forlang tilbud Rigtige priser 


Vesterbros Dyrehandel 

H Christiansen 

Tlf: 10184 . Saxogade 88 . København V 


■ lp: OffSIt • lKIHY 










